gāyatréṇa chándasāṅgirasvádrudrāstvā́chr̥ndantu traíṣṭubhena chándasāṅgirasvádādityāstvā́chr̥ndantu jā́gatena chándasāṅgirasvadvíśve tvā devā́ vaiśvānarā ā́chr̥ndantvā́nuṣṭubhena chándasāṅgirasvadítyetā́bhirevaìnāmetáddevátābhirā́chr̥ṇatti sa vai yā́bhirevá devátābhiḥ karóti tā́bhirdhūpayati tā́bhirā́chr̥ṇatti yo vāva kárma karóti sá evaṃ tásyopacāráṃ veda tásmādyā́bhirevá devátābhiḥ karóti tā́bhirdhūpayati tā́bhirā́chr̥ṇatti